text: Nu bliver olien pumpet ud af Sea Worker
  11 februar 2016 kl. 16.33
  Stabilt vejr gør det muligt at tømme installationsfartøjet Sea Worker for olie.
  27. januar rev Sea Worker sig løs under sejlads fra Frederikshavn til Esbjerg. På grund af dårligt vejr, har det ikke været muligt at bjærge det grundstødte fartøj. Men nu kan olien pumpes ud.
  Sea Workers ejere, A2SEA i Fredericia, har nu sat både dykkere og miljøfolk på opgaven.
  - Vejret er nu så godt, så dykkere i går kunne se nærmere på skaderne på skibet, fortæller administrerende direktør for A2SEA, Jens Frederik Hansen til TV SYD.
  Der er cirka 150.000 liter olie ombord på Sea Worker. Mængden er beskeden, når der er tale om skibsdrift, men alvorlig, hvis den skulle slippe ud i havet.
  - Der ser ikke ud til at være lækager, så fare skulle være ganske lille for miljøspild, uddyber Jens Frederik Hansen.
  Miljømyndighederne overvåget fartøjet. Olien kan pumpes væk, så snart vejret tillader det.
  Fartøjet, der er 55,5 meter lang, 33 meter bred og har et areal på 750 kvadratmeter, bliver bjærget, når olien er pumpet og miljøet er sikret.
  
  